2017/2 decemberi hírlevél
Örömmel jelentjük, hogy a Kapucziner Kézműves Kávépörkölő a fogyasztók szavazata alapján 2017-ben is az ország 5 legjobb kézműves pörkölője között szerepel, immár 7 éve folyamatosan! Santa Cristina kávénk pedig az első tíz legjobb kávé közé került! Köszönjük mindazoknak akik ránk szavaztak!
Jó kávézást kívánunk és kellemes készülődést az Ünnepre!
Exkluzív! - KOPI LUWAK - A világ egyik legérdekesebb kávéja!
A Kopi Luwak a világ legexkluzívabb, egyik legdrágább kávéja, igazi különlegesség, elképesztően zamatos, nehéz előállítani és emiatt hozzájutni is. A csészénkben gőzölgő kávé minőségét befolyásolja az alapanyag, a zöld kávébab minősége és számos további tényező is a pörköléstől magáig a kávéfőzés folyamatáig. A Kopi Luwakot (indonézül pálmasodró kávé) azonban egy egészen különleges „eljárás” teszi a világ legegzotikusabb és legdrágább kávéjává. Igen szokatlan módon „készítik elő” a fogyasztásra. Tovább olvasom...
Santa Cristina - Arabica kávé - Az ország 10 legjobbja között!
El Salvador Közép-Amerikában található, a világ talán legízgazdagabb kávéi teremnek ezen a vidéken. Ezt a Bourbone Sarchimor fajtájú kávét szüret és feldolgozás után közvetlenül a kávéfarmról (direct trade) szereztük be. A Santa Cristina farm az ország központi régiójában, egy gyönyörű fekvésű tó közelében található. Ez a specialty minősítésű, "honey" feldolgozású kávé alapvetően nagyon édes, mindemellett trópusi gyümölcsös ízjegyeket is hordoz. Tovább olvasom...